- Hindi News
- National
- उज्बेकिस्तान की युवतियों की भारतीय नागरिकता के दस्तावेजों के फर्जी होने का संदेह
उज्बेकिस्तान की युवतियों की भारतीय नागरिकता के दस्तावेजों के फर्जी होने का संदेह
भोपाल पुलिस को परेशान करने वालीं उज्बेकिस्तान की दोनों युवतियों के दस्तावेजों की पड़ताल की जा रही है। पुलिस की एक टीम युवतियों को लेकर दिल्ली रवाना हुई है, जो पता करेगी कि ये भारत में किस आधार पर रह रही हैं। हालांकि, अभी तक की जांच में यहीं सामने आया है कि ये युवतियां गैरकानूनी तरीके से दिल्ली में रह रही हैं। इनके पास भारतीय नागरिकता संबंधी दस्तावेज मिले हैं, जिनके फर्जी होने का पुलिस को संदेह है।
पब से फुटेज निकालेगी पुलिस : एमपी नगर स्थित पब में डांस के दौरान राजकोट के युवकों और विदेशी युवतियों के बीच विवाद हुआ था। लिहाजा पुलिस पूरे मामले का सच जाने के लिए पब के सीसीटीवी फुटेज निकाल रही है जिससे यह पता चल सके कि उनके साथ पब में और कौन-कौन लोग थे। एमपी नगर के जिस होटल में युवक ठहरे हुए थे, पुलिस उसके फुटेज भी मांगेगी।
क्रिस्टीना को दूसरों के साथ डांस करते देख नाराज हुआ था दीपेश : सूत्रों के अनुसार तो दीपेश की प|ी की मौत हो चुकी है। इसके बाद उसकी दोस्ती उज्बेकिस्तानी युवती क्रिस्टीना से फेसबुक पर हुई थी। दोनों दिल्ली में एकसाथ भी रह चुके हैं। किस्टीना दीपेश से शादी करना चाहती थी। युवती का कहना है कि दूसरे लोगों से मिलने जुलने पर दीपेश रोका टोकी करता है। पब में क्रिस्टीना डांस फ्लोर पर दूसरे युवकों के साथ नजदीकी बढ़ा रही थी, जिस पर दीपेश ने नाराजगी जताई थी। तब क्रिस्टीना ने कहा था कि मुझसे शादी करने के बाद रोक-टोक करना।
tgl_Latn sot_Latn hin_Deva hin_Deva hin_Deva hin_Deva hin_Deva